Versindaba » Blog Archive » Louis Esterhuizen. Om ‘n hartaanval poëties te oorleef
Louis Esterhuizen. Om ‘n hartaanval poëties te oorleef
Nou ja, kyk. Die heldeverering wat glanspersoonlike in bepaalde geledere van die Amerikaanse samelewing geniet, is welbekend. Maar wanneer een van dié persoonlikhede ‘n onverwagse hartaanval oorleef, en dan boonop ‘n gedig daaroor skryf, trek dit aandag.
So beland ek via ‘n berig op The Los Angeles Times op Rosie O’Donnell se weblog waar sy presies dít doen. Volgens LA Times se beriggewer het die hulpvaardige O’Donnell enkele weke gelede ‘n gewigtige dame gehelp om uit haar motor te klim, met bykans tragiese gevolge vir haar: “What began as an act of kindness ended in the insertion of a stent, after doctors discovered a 99% blocked artery in O’Donnell’s heart. An ‘enormous’ woman Rosie spotted in a Nyack, N.Y., parking lot had asked for help getting out of her car last Tuesday. O’Donnell obliged, writing in her free-form blog style, ‘it was not easy but together we did it she was up and on her way with gratitude’.”
Kort hierna het sy die tipiese simptome vir ‘n hartaanval ontwikkel, maar eers die volgende dag – na sy die simptome vir ‘n hartaanval gegoegeloer het! – na ‘n kardioloog gegaan wat na bepaalde toetse ‘n hartaanval gediagnoseer het.
En toe skryf Rosie O’Donnel haar gedig.
En (ten tye van hierdie skrywe) volg daar nie minder nie as 536 kommentare op dié poging van haar; nie almal vriendelik nie, bygesê. Ene NRA for LIFE het byvoorbeeld die volgende bydrae gelewer: “Too bad you didnt die you fat tub of shit. Hypocrite bitch. Anti gun but surround yourself with armed guards. Typical lezbo sow. It would be no loss to society to lose your fat greasy ass.”
Sug. Soos iemand vantevore al gesê het: Teen die sotheid van die mens staan selfs die gode magteloos.
Rosie se gedig volg hieronder. Of ons die slapies moet aftel na haar debuut as digter? Daarvan is ek helaas nie seker nie.
© Rosie O’Donnell
Tags: hartaanval, Rosie O'Donnell	Friday, August 31st, 2012 |